Source document: https://docs-lawep.s3.us-east-2.amazonaws.com/1698080454170.pdf (Seychelles)
The National Assembly of Seychelles Proportionately Elected Member _____________________________________________________________________ STATEMENT “KOMEMORASYON LAZOURNEN MONDYAL POU SIDA” TENM: MET en lafen avek inegalite.

MET en lafen avek SIDA.


MET en lafen avek Pandemi Date: 01st December 2021 Bonzour Mr. Speaker Bonzour tou Onorab Bonzour tou piblik Sesel En gro bonzour tou dimoun ki pe viv avek HIV ou SIDA ek zot fanmiyr Depi lannen 2019, Limanite in vin vilnerab akoz pou premye fwa lemonn pe fer fas avek en doub pandemi.
Zonm, fanm, zanfan, pe fer fas avek SIDA ki pe fer kolisyon avek COVID-19 avek en gran lefe ki fatal, akoz lemonn in vin pli danzere pou viv, lemonn pann ganny prepare, lemonn in perdi resours, lemonn in vin mwen fortinen.

Sa set akoz lemonn pe konfront sa de lepidemi an menm tan ozordi, demenn e petet byento lemonn i a kapab respire.
Ozordi, le premye Desanm parey tou le lannen, Sesel, partikilyerman, Lasanble Nasyonal, i zwenn avek tou lorganisyon nasyonal lasante, lorganizasyon non gouvernmantal, rezyonnal, sirtou kominote SADC, e osi enternasyonal, tou bann tim Nasyon Ini, sirtou UNAIDS, pou komemor sa zour.

Sa moman i en moman spesyal pou nou tou, pran en poz, reflesir lo realite e lenpak ki HIV ek SIDA i anmenn lo kominote imen.
I le moman pou nou tou mazin e priy pou tou sa anviron 38 milyon nou frer ek ser ki pe viv avek HIV ou SIDA, zot fanmiy ek zanmi.

Nou osi priy pou anviron 1.2 milyon kin perdi zot lavi.

Seselwa pann ganny eparnyen avek lepidemi SIDA e osi COIVID19, malgre en bon pe progre in ganny fer, nou annan osi bann defi.

Statistik sorti kot Minister Lasante in penn en portre HIV ek SIDA dan nou pei.

I annan antou 934 nou frer ek ser ki HIV positive, ladan 819 i lo tretman.
Ti annan 165 kin drop out lo tretman – 123 zonm e 42 madanm.

I osi annan 29 prizonnyen osi lo tretman, parmi 43 ki positiv.

Nou bann zenn fiy ek zenn garson 15 zan an montan pann ganny eparnyen.

La fason ki HIV i ganny transmet isi sesel, dapre Minister lasante, 209 – heterosexual, 114 par droger ki dervi drog dan sereng, 45 par gay ou zonm same sex, 44 bi-sexual, larestan 28 i ganny partaze ant bann manman pozitiv ki donn nesans baba pozitiv, ou bann travayer sex.
Menm si prevalans HIV nasyonal parmi popilasyon zeneral i tre ba, me prevalans parmi popilasyon kle i enkyetan, sirtou parmi nou frer ki servi drog dan sereng kin deza servi e osi parmi bann zonm ki fer sex ek zonm e osi parmi nou bann zenn.

Laplipar di tan san menm sa group dimoun ki pa ganny akse avek servis ou swen lasante akoz, zot ganny diskriminen akoz zot oriyantasyon seksyel.
Dapre rapor pibliye an 2021 par UNAIDS – en analyiz lo sitiason HIV ek KOVID aban tit UNEQUAL, UNPREPARED, UNDER THREAT ou Pa egal-Pann Pare- Anba Menas.

Sa rapor ti osi anvoy en warning ki pandan sa pandemik COVID 19, progre dan repons HIV ti off track akoz tou sistem, servis, swen, tretman, progranm in ganny enteronpe enormeman par COVID 19.

Nasyon Ini ti demann tou pei pou pran bann desizyon brav/odasye kont inegalite - ki tre esansyel pou ARET SIDA- ARET KOVID19- PREPAR POU FITIR LEPIDEMI.
Alors sa tenm pou 2021–End Inequalities.

End AIDS.

End Pandemics - MET en lafen avek inegalite.

MET en lafen avek SIDA.

MET en lafen avek sa Pandemi ti ganny deklare.


Par sa deklarasyon tou pei in ganny demande pou bravman pran bann desizyon radikal avek aksyon pou delivre servis, swen pou fer sir ki bezwen, protez drwa imen e soutenir egalite dan distribisyon finans pou redwir lenfeksyon HIV e anpes lanmor sirtou parmi bann popilasyion kle, nou ser ek fre ki anan diferan oriyantsayon Seksyel, nou bann zenn, pou asire zot ganny akse avek lasante reprodiktiv sirtou tes HIV e kontraseptiv.
Pou Sesel sa tenm I tre relevan e aplikab akoz nou tou manm lasanble noun toultan pare pou proteze e donn sipor nou fre ek ser ki pli a risk pou ganny SIDA, ou lezot maladi ki transmet par sex ou menm hepatit C. Komite lasanble pou maladi kominikab, HIV- SIDA ek Lasante Reprodikitiv, inn met an plas en progranm gouvernans anba SADC PF ki pou dire ziska 2022.
Sa set akoz la mazorite sikse ki anmenn progre dan lepidemi HIV ou SIDA, i montre ler i annan en bon lavironman legal e tou dimoun i satisfe avek servis ou progranmm.
En bon lanvironman legal i asire ki tou dimoun i ganny proteze san diskriminasyon pou ki i fer zot viv en lavi normal e ere.. Sa projet ki Komite lasanble pou maladi Kominikab, HIV- SIDA ek Lasante Reprodikitiv in komans enplimante i annan pou bi donn valer azoute bann progranm ki pe ganny en enplimante par diferan lorganizasyon ou lazans pou ki tou nou frer ek ser i ganny akse avek servis HIV, SIDA, LASANTE Reprodiktiv e zot drwa i ganny respekte.
Pou nou kapab fer sa, nou pe met an plas bann prosedir, metod konsiltasyon avek tou group, lorganizasyon, lazans respektiv dan sosyete pou Sesel kapab pran en pozisyon lo meyer fason pou tou popilasyon ganny akse avek servis lasante dan nou pei e osi fer sir nou osi akonplir Developman Soutenab pou nou pei.

Alors mon pou demann tou bann group pou reponn nou lapel pou donn zot kontribisyon ler le moman I arive.
Nou bann palmanter nou tre angaze e toultan pare pou donn nou sipor dan okenn size relye avek HIV, SIDA, maladi konminikab, lasante reprodiktiv,Drwa Imen e lalwa.

Kont lo nou sipor.

Mersi Hon’ Rosie Bistoquet Chairperson Committee on Communicable Diseases, HIV AIDS & SRHR